আজকাল এই সাধু বাবা গোটা দেশ জুড়ে তাঁর সংস্থার সামগ্রী বিক্রি করা নিয়ে রীতিমত উঠে পড়ে লেগেছেন। তাঁর কাছে সবই মায়া নয়। সবই অনুলোম বিলোমের ব্যাপার নয়। ব্যালেন্স সিটের ডেবিট ক্রেডিট, প্রফিট এক্সপেন্সেস এসব ভাবতে হয়। মার্কেটে টিকে থাকার লড়াই আছে। প্রতিযোগিতা তো আছেই সঙ্গে আছে অনেক দ্বিধা দ্বন্দ্ব সন্দেহ, ধর্মীয় তকমা, উচ্চবর্ণ নিম্নবর্ণের সেন্টিমেন্টাল রাজনীতি, ব্যবসায় তার সুপ্রভাব আর কুপ্রভাবের বেড়াজাল কাটিয়ে সেরা হওয়ার লড়াই। সেই লড়াইয়ে পিছিয়ে পড়ার উদ্বেগও হয়তো আছে আর পাঁচটা উদ্যোগপতির মতই। কিন্তু তিনি প্রাণায়াম করেই নাকি সব টেনশন দূর করেন। কারণ তিনি যোগা জানেন। তিনি যোগা গুরু। আন্তর্জাতিক যোগা দিবসে তাই যোগাভ্যাসের ডাক দিচ্ছেন তিনিই।